ประกาศพระราชทานนามสกุล
ประกาศพระราชทานนามสกุล
สำหรับสืบเชื้อพระวงศ์พระเจ้าบรมวงศ์เธอชั้น
๔[๑]
 

มหาเสวกโท พระยาศรีสุนทรโวหาร ผู้ช่วยราชเลขานุการ
รับพระบรมราชโองการใสเกล้าฯ ทรงพระกรุณาโปรดเกล้าฯ ให้ประกาศให้ทราบทั่วกันว่า
ตามที่ได้ทรงพระกรุณาโปรดเกล้าฯ ให้ประกาศแจ้งความ ให้ผู้ที่สืบสายราชตระกูลมาขอพระราชทานนามสกุลลงวันที่
๒๖ มีนาคม พระพุทธศักราช ๒๔๕๗ นั้น ในตอนท้ายมีว่าส่วนตระกูลพระบรมวงศานุวงศ์ชั้น
๔ แลชั้น ๕ นั้น ได้ทรงทราบฝ่าละอองธุลีพระบาทอยู่โดยตระหนักแล้ว จะได้ทรงพระกรุณาโปรดเกล้าฯ
พระราชทานนามสกุลไปโดยลำดับนั้น บัดนี้พระเจ้าบรมวงศ์เธอชั้น ๔ บ้างแลหม่อมเจ้าในพระเจ้าบรมวงศ์เธอชั้น
๔ บ้าง ได้นำความขึ้นกราบบังคมทูลพระกรุณาขอพระราชทานนามสกุลไว้สำหรับพระนัดดา
แลพระโอรสของท่าน เพื่อสืบเชื้อพระวงศ์ต่อไป ทรงพระราชดำริห์เห็นว่าเปนการอันสมควรแล้วที่จะทรงพระกรุณาโปรดเกล้าฯ
ขนานนามสกุลพระราชทานไว้สำหรับสืบเชื้อพระวงศ์นั้น ๆ ให้เปนศรีสวัสดิ์จิรฐิติกาลสืบไป
จึงทรงพระกรุณาโปรดเกล้าฯ พระราชทานนามสกุลด้วยพระราชทานพระราชหัตถ์เลขาเปนสำคัญ
คือ
 เชื้อพระวงศ์ นามสกุล
๑. สมเด็จพระเจ้าบรมวงศ์เธอ
เจ้าฟ้ากรมพระจักรพรรดิพงษ์ จักรพันธุ์
(Chakrabandhu)
๒. สมเด็จพระเจ้าบรมวงศ์เธอ ภาณุพันธุ์
เจ้าฟ้ากรมพระยาภาณุพันธุวงศ์วรเดช (Bhânubandhu)
๓. พระเจ้าบรมวงศ์เธอ
กรมพระนเรศวรวรฤทธิ์ กฤดากร
(Kritâkara)
๔. พระเจ้าบรมวงศ์เธอ
กรมหลวงอดิศรอุดมเดช ศุขสวัสดิ์
(Sukhasvasti)
๕. พระเจ้าบรมวงศ์เธอ
กรมหมื่นภูธเรศรธำรงศักดิ์ ทวีวงศ์
(Dvivongs)
๖. พระเจ้าบรมวงศ์เธอ
กรมหลวงประจักษ์ศิลปาคม ทองใหญ่
(Thongyai)
๗. พระเจ้าบรมวงศ์เธอ
กรมหลวงพรหมวรานุรักษ์ เกษมสันต์
(Kshemasanta)
๘. พระเจ้าบรมวงศ์เธอ
กรมหมื่นราชศักดิ์สโมสร กมลาศน์
(Kamalâsana)
๙. พระเจ้าบรมวงศ์เธอ
กรมหมื่นทิวากรวงศ์ประวัติ เกษมศรี
(Kshemasrî)
๑๐. พระเจ้าบรมวงศ์เธอ
กรมขุนศิริธัชสังกาศ ศรีธวัช
(Srîdhavaja)
๑๑. พระเจ้าบรมวงศ์เธอ
กรมหลวงสรรพสาตรศุภกิจ ทองแถม
(Thongthaem)
๑๒. พระเจ้าบรมวงศ์เธอ
กรมหลวงสรรพสิทธิประสงค์ ชุมพล
(Jumbala)
๑๓. พระเจ้าบรมวงศ์เธอ
กรมพระเทวะวงษ์วโรประการ เทวกุล
(Devakula)
๑๔. พระเจ้าบรมวงศ์เธอ
กรมพระสมมตอมรพันธุ์ สวัสดิกุล
(Svastikula)
๑๕. พระเจ้าบรมวงศ์เธอ
กรมหมื่นวิวิธวรรณปรีชา จันทรทัต
(Chandradatta)
๑๖. พระเจ้าบรมวงศ์เธอ
กรมหมื่นพงษาดิศรมหิป ชยางกูร
(Jayankura)
๑๗. พระเจ้าบรมวงศ์เธอ
กรมหมื่นนราธิปประพันธ์พงษ์ วรวรรณ
(Varavarna)
๑๘. พระเจ้าบรมวงศ์เธอ
กรมพระดำรงราชานุภาพ ดิศกุล
(Tisakula)
๑๙. พระเจ้าบรมวงศ์เธอ
พระองค์เจ้าศรีเสาวภางค์ โศภางค์
(Sobhânga)
๒๐. พระเจ้าบรมวงศ์เธอ
กรมขุนพิทยลาภฤฒิธาดา โสณกุล
(Sonakula)
๒๑. สมเด็จพระเจ้าบรมวงศ์เธอ
เจ้าฟ้ากรมพระนริศรานุวัดติวงษ์ จิตรพงศ์
(Chitrabongs)
๒๒. พระเจ้าบรมวงศ์เธอ
กรมขุนมรุพงศศิริพัฒน์ วัฒนวงศ์
(Vadhanavongs)
๒๓. พระเจ้าบรมวงศ์เธอ
กรมหลวงสวัสดิวัฒนวิศิษฎ์ สวัสดิวัตน์
(Svastivatana)
๒๔. พระเจ้าบรมวงศ์เธอ
กรมหมื่นมหิศรราชหฤทัย ไชยันต์
(Jayanta)

นามสกุลสำหรับเชื้อพระวงศ์ พระเจ้าบรมวงศ์เธอ
กรมพระนเรศวรวรฤทธิ์ นั้น ได้ทรงพระกรุณาโปรดเกล้าฯ พระราชทานแล้วแต่วันที่ ๗
ตุลาคม พระพุทธศักราช ๒๔๕๖ แลได้ลงราชกิจจานุเบกษา เปนนามหมายเลขที่ ๗๒๑
ในทะเบียนใหญ่ ที่นำมาลงไว้ในที่นี้ด้วย เพื่อจะได้ครบจำนวน ณ ที่แห่งเดียวกัน
แต่พระเจ้าบรมวงศ์เธอ กรมหลวงพิชิตปรีชากรนั้น ได้ทรงทราบฝ่าลอองธุลีพระบาทว่า
หม่อมเจ้าชายปรีดิยากร พระโอรสของท่านนั้น ไม่มีโอรสที่จะสืบเชื้อพระวงศ์ต่อไปแล้ว
จึงมิได้พระราชทานนามสกุล

ประกาศมา ณ วันที่ ๑๖ เมษายน พระพุทธศักราช ๒๔๕๘































สุกัญญา/ผู้จัดทำ
๑๙ ตุลาคม ๒๕๕๒
นฤดล/ตรวจ
๒๒ ธันวาคม ๒๕๕๓


















































[๑] ราชกิจจานุเบกษา
เล่ม ๓๒/-/หน้า ๑๓๕/๑๘ เมษายน ๒๔๕๘